

Broj: 833/18

Tuzla, 29.08.2018. godine

Na osnovu člana 70. stav 3. Zakona o javnim nabavkama Bosne i Hercegovine ("Službeni glasnik BiH", br.39/14),Pravila Ustanove broj 07/17 od 18.07.2017. godine, Zapisnika o ocjeni ponuda Komisije za javne nabavke br. 831/18 od 28.08.2018. godine i preporuke Komisije na osnovu Izvještaja komisije broj 832/18 od 29.08.2018. godine u postupku javne nabavke: nabavka radova instaliranja centralnog grijanja za potrebe JU „Centar za kulturu“ Tuzla, Direktor JU „Centar za kulturu Tuzla“ donosi:

**O D L U K U**

**O**

**PONIŠTENJU POSTUPKA**

**Član 1.**

Prihvata se preporuka Komisije za javnu nabavku po Izvještaju broj 832/18 od 29.08.2018. godine i postupak javne nabavke: Nabavka radova instaliranja centralnog grijanja za potrebe JU „Centar za kulturu“ se poništava.

**Član 2.**

Ova Odluka objavit će se na web stranici Ustanove [www.centarzakulturutuzla.ba](http://www.centarzakulturutuzla.ba) istovremeno sa upućivanjem ponuđaču koji je učestvovao u postupku javne nabavke, u skladu sa članom 70. stav 6. Zakona o javnim nabavkama.

**Član 3.**

Ova Odluka stupa na snagu danom donošenja i dostavlja se ponuđaču koji je učestvovao u postupku javne nabavke, u skladu sa članom 71. stav 2. Zakona o javnim nabavkama.

**O b r a z l o ž e nj e**

Postupak javne nabavke pokrenut je Odlukom o pokretanju postupka javne nabavke broj 677/18 od 19.07.2018. godine.

Javna nabavka je sprovedena konkurentskim postupkom.

Procijenjena vrijednost nabavke bez PDV-a je 44.400,00 KM.

Obavještenje o nabavci broj 18356-7-3-76-3-2/18 objavljeno je dana 15.08.2018. godine na Portalu javnih nabavki.

Komisija za javnu nabavku imenovana je Rješenjem o imenovanju broj 686/18 od 20.07.2018. godine.

Komisija za javnu nabavku dostavila je dana 29.08.2018. godine Izvještaj o radu broj 832/18 i preporuku da se postupak javne nabavke: nabavka radova instaliranja centralnog grijanja za potrebe JU „Centar za kulturu“ Tuzla poništi.

U postupku po Izvještaju o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu kvalifikovanosti ponuda, o čemu je sačinila odgovarajuće Zapisnike, u kojima je utvrđeno sljedeće:

* Ukupan broj pristiglih ponuda je: 1 (jedan);
* Blagovremeno zaprimljena: 1 (jedna) ponuda;
* Neblagovremeno zaprimljenih ponuda nije bilo;
* Vrijednost ponude ponuđača „Finesa“ doo Kalesija sa popustom i bez PDV-a iznosi 69.018,59 KM.

Nadalje, u postupku ocjene provedenog postupka, Direktor JU „Centar za kulturu“ Tuzla nije našao razloge, nepravilnosti niti propuste u radu koji bi eventualno bili osnov za neprihvatanje preporuke Komisije za nabavku.

U postupku je utvrđeno da je Komisija u svemu pravilno postupila te da je preporuka o poništenju postupka data u skladu sa Zakonom o javnim nabavkama, podzakonskim i internim aktima i tenderskom dokumentacijom.

**POUKA O PRAVNOM LIJEKU:**

Protiv ove Odluke može se izjaviti žalba najkasnije u roku od 5 dana od dana prijema ove Odluke.

Dostaviti: DIREKTOR

- „Finesa“ doo Kalesija \_\_\_\_\_\_\_\_\_\_\_\_\_\_\_\_\_\_

Dženan Jusufović prof.spec